টেমচুলা আও

টেমচুলা আও () এগৰাকী কবি, গল্পকাৰ, লোকসংস্কৃতিৰ গৱেষক আৰু সাহিত্যিক। ২০১৩ চনত তেওঁ চুটিগল্প সংকলন Laburnum for My Head ৰ বাবে ইংৰাজী ভাষাৰ সাহিত্য অকাডেমি বঁটা লাভ কৰে।"Poets dominate Sahitya Akademi Awards 2013". Sahitya Akademi. 18 December 2013. Retrieved 18 December 2013. তেওঁৰ লেখাসমূহ ইতিমধ্যে জাৰ্মান, ফৰাচী, অসমীয়া, বঙালী আৰু হিন্দী ভাষালৈ অনূদিত হৈছে। উত্তৰ-পূবৰ পৰা ইংৰাজীত সাহিত্য চৰ্চা কৰা সাহিত্যিকসকলৰ ভিতৰত টেমচুলা আওৰ এক সুকীয়া আসন আছে।

 চমূ জীৱনী 
টেমচুলা আওৰ জন্ম হয় ১৯৪৫ চনৰ অক্টোবৰত অসমৰ যোৰহাট জিলাত। দেউতাৰ নাম আছিল ইম্মামাথুংবা চাংকিৰি আৰু তেওঁ অসমৰ যোৰহাটত থকা বৰভেটা মিছন কম্পাউণ্ডৰ খ্ৰীষ্টীয়ান হস্পিটেলৰ ছুপাৰভাইজাৰ হিচাপে নিযুক্ত আছিল৷ তেওঁ গোলাঘাটৰ ৰিডজৱে বালিকা উচ্চ মাধ্যমিক বিদ্যালয়ৰ পৰা স্কুলীয়া শিক্ষা সাং কৰে। টেমচুলা আওৱে নাগালেণ্ডৰ মোককচাং জিলাত অৱস্থিত ফাজি আলি মহাবিদ্যালয়ৰ পৰা স্নাতক ডিগ্ৰী লাভ কৰে। পৰৱৰ্তী কালত তেওঁ গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে। ইয়াৰ পিছত তেওঁ হায়দৰাবাদৰ ইংৰাজী আৰু বিদেশী ভাষা বিশ্ববিদ্যালয় (English and Foreign Languages University)-ৰ পৰা স্নাতকোত্তৰ ডিপ্লমা আৰু উত্তৰ-পূব পাৰ্ব্যত বিশ্ববিদ্যালয়ৰ (NEHU)-ৰ পৰা ডক্টৰেট ডিগ্ৰী লাভ কৰে।

১৯৯২-৯৭ চনত তেওঁ ডিমাপুৰৰ উত্তৰ-পূব সাংস্কৃতিক কেন্দ্ৰৰ ডিৰেক্টৰ হিচাপে কাৰ্য্যনিৰ্বাহ কৰে। নেহুতো টেমচুলা আওৱে শিক্ষাদান কৰে। ১৯৮৫-৮৬ চনত তেওঁ ফুলব্ৰাইট ফেল’শ্বিপলৈ মিনেছ’টা বিশ্ববিদ্যালয়তো গৱেষণা কৰে।Women's Writing 

২০০৭ চনত তেওঁ সাহিত্যিক অৱদানৰ স্বীকৃতি স্বৰূপে পদ্মশ্ৰী বঁটা লাভ কৰে। ২০০৯ চনত মেঘালয়ে চৰকাৰে তেওঁক ৰাজ্যপালৰ সোণৰ পদকো প্ৰদান কৰে।Five artistes to receive Governor’s Award 2009 

 কবিতা 
তেওঁৰ প্ৰকাশিত কবিতা সংকলনসমূহ হৈছে-

 Songs that Tell (১৯৮৮)
 Songs that Try to Say (১৯৯২)
 Songs of Many Moods (১৯৯৫)
 Songs from Here and There (২০০৩)
 Songs From The Other Life (২০০৭)

 লোকসংস্কৃতি 
মিনেছ’টা বিশ্ববিদ্যালয়ত গৱেষণা কৰি থকাৰ সময়ত টেমচুলা আও নেটিভ আমেৰিকানসকলৰ সংস্পৰ্শলৈ আহে। তেওঁ এই লোকসকলৰ সংস্কৃতি আৰু লোককথাসমূহৰ বিষয়ে জনািব পাৰে। ইয়াৰপৰাই তেওঁ নিজৰ আও নগা জনজাতিৰ কথিত লোকসংস্কৃতিৰ গৱেষণা আৰু সংৰক্ষণৰ প্ৰতি আকৃষ্ট হৈ পৰে। ভাৰতলৈ উভতি আহি তেওঁ এইসম্পৰ্কীয় গৱেষণা কৰিবলৈ লয়। আও নগাসকলৰ মুখে মুখে চলি অহা লোকগাঁথা, পৰম্পৰা আৰু সংস্কৃতিৰ ওপৰত কৰ এই গৱেষণাৰে ফলস্বৰূপে ১৯৯৯ চনত আও নগাসকলৰ কথিত পৰম্পৰাৰ বিষয়ে তেওঁৰ এখন গ্ৰন্থ প্ৰকাশ পায়।

 চুটিগল্প 
টেমচুলা আওৰ দুখন চুটিগল্প সংকলন প্ৰকাশ পাইছে:
 These Hills Called Home: Stories from the War Zone
 Laburnum for my Head (২০০৯)

প্ৰথমখনত দহটা আৰু দ্বিতীয়খন গ্ৰন্থত আঠটা চুটিগল্প সন্নিবিষ্ট আছে। তেওঁৰ চুটিগল্পসমূহত হিংসাজৰ্জৰ নাগালেণ্ডৰ সমাজ আৰু মনস্তত্ত্বৰ সাৱলীল ছৱি অংকিত হৈছে।

আত্মজীৱনী,সাহিত্য সমালোচনা 
২০১৪ চনত তেওঁৰ আত্মজীৱনীমূলক গ্ৰন্থ Once Upon a Life ঃ Burnt Curry and Bloody Rags প্ৰকাশ পায়৷ টেমচুলা আওৱে সাহিত্য সমালোচনাতো অৱদান আগবঢ়াইছে। ১৯৮৯ চনত তেওঁ এইসম্পৰ্কীয় এখন গ্ৰন্থ ’Henry James' Quest for an Ideal Heroine’ প্ৰকাশ পায়।

 অন্যন্য অৱদান 
 Essay : When in doubt 

 গ্ৰন্থৰ তালিকা 
 Laburnum for My Head (২০০৯)
 These Hills Called Home: Stories From A War Zone
 Ao-Naga Oral Tradition (২০০০)

 বঁটা আৰু সন্মান 
 পদ্মশ্ৰী বঁটা (২০০৭)
 ৰাজ্যপালৰ সোণৰ পদক, মেঘালয় (২০০৯)
 সাহিত্য অকাডেমি বঁটা (২০১৩)

 তথ্যউৎস 

 বাহ্যিক সংযোগ 
 These Hills Called Home: Stories From A War Zone (review) 
 These hills Called Home: Stories from a War Zone (New Edition on ZubaanBooks.com)
 Poignant stories from a war zone
 Mirroring life in the conflict zone
 Weaving a literary fabric : Prof. Temsula Ao, Cover Story in Melange 

শ্ৰেণী:অসমৰ ব্যক্তি
শ্ৰেণী:নাগালেণ্ডৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:পদ্মশ্ৰী বঁটা বিজয়ী
শ্ৰেণী:ইংৰাজী ভাষাৰ সাহিত্য অকাডেমি বঁটা বিজয়ী